
MEMORIU  JUSTIFICATIV

	Beneficiar
	S.C. SARA INVESTMENT S.R.L.



	
	Proiectant general

- Urbanism

 Pr. nr. 18/MUZ1/08

	S.C."ATELIERELE ARHITECH" S.R.L.

Timişoara, Str. C. Porumbescu Nr. 11, ap. 5

arh. Eugen FILIP

carh. Adrian ZAMA –NEAGRA 



	
	Faza de proiectare


	Plan Urbanistic de Detaliu

	
	Data elaborării
	Martie 2008



1.2. Obiectul lucrării

Solicitari ale temei- program


Obiectul prezentei documentaţii îl constituie întocmirea unui Plan Urbanistic de Detaliu pentru terenul situat în Timişoara, pe strada Muzicescu, la numarul 23, în vederea realizării obiectivului „Construire Cladire pentru Locuinte”. 

Zona studiată este situată în teritoriul administrativ al municipiului Timişoara, în partea  sudica a oraşului, in vecinatatea cartierului Zona Calea Sagului, spre Fratelia. 

Documentaţia stabileşte condiţiile tehnice pentru:

· utilizarea funcţională a terenului, în relaţie cu funcţiunile din zonă;

· trasarea si profilarea viitoarelor drumuri de acces, in relaţie cu cele existente;

· modul de ocupare al terenului şi condiţiile de realizare a construcţiilor;

· amenajarea teritoriului în corelare cu cadrul natural şi cadrul construit existent.

2. ÎNCADRAREA ÎN ZONĂ

Zona studiată în prezenta documentaţie se află situată in partea de sud a oraşului Timişoara. 

Conform Planului Urbanistic General şi a prevederilor aferente UTR- ului din care face parte terenul studiat (UTR 65), zona este alocată funcţiunii alocată funcţiunii pentru locuinţe şi funcţiunilor complementare locuinţei.

Evoluţia acestei zone în cadrul oraşului Timişoara are un caracter preponderent rezidenţial, manifestat fie prin mărirea zonelor rezidenţiale existente, fie prin crearea de noi nuclee de locuire. 

3. SITUAŢIA EXISTENTĂ

Accesibilitate la căile de comunicaţie. Limite şi vecinătăţi

Zona studiată este delimitată astfel:
· Vest – drum public tip fundătură (Intrare Gheorghe Ranetti)

· Sud – drum public (Str. Gavril Muzicescu)

· Est – de o parcelă proprietate privată

· Nord - de o parcelă proprietate privată

În imediata vecinătate spre est se află în construcţie un imobil de locuinţe colective cu regimul de înălţime P+3E.

Zona care face obiectul PUD este accesibilă în prezent din partea sudică.

Parcela este aproximativ rectangulară, cu dimensiunile de 20,60m front stradal la str Muzicescu şi 47,00m adâncime de-a lungul Intrării Ranetti. Suprafaţa terenului este de 943mp. Orientarea este aproximativ pe direcţia Nord-Sud.
În prezent, pe teren se află o locuinţă unifamilială pe parter cu suprafaţa de 60,40mp. Pentru demolarea acesteia s-a obţinut Autorizaţia de Demolare printr-o documentaţie paralelă.

Zona este bine deservită de mijloace de transport în comun, care asigură legătura cu centrul şi cu alte arii ale oraşului. 

Tipul de proprietate asupra terenurilor

In momentul actual, terenul este in proprietatea S.C. SARA INVESTMENT S.R.L., conform C.F. nr.  6519 cu nr. Top 15469, 15470/1.

 Caracterul zonei, aspectul arhitectural urbanistic

În prezent zona studiată are funcţiune rezidenţială, cu funcţiuni complementare de servicii. 

Aspectul arhitectural al zonei este tipic zonelor rezidenţiale constituite în perioada comunistă, cu blocuri tip din cadre beton, dispuse de-a lungul Str. Muzicescu si interpuse cu locuinte unifamilale cu regim mic de inaltime.  

Ţesutul urban al zonei studiate este compus din două tipuri de configuraţii urbane:

· cel al blocurilor de locuinţe, cu acelaşi aliniament la frontul stradal, cu regim de înalţime P+4;

· cel al locuinţelor unifamiliale, cu cu fond construit la frontul stradal sau cu retrageri mici fata de front , cu regim de inaltime intre D+P/ P/  P+1.

Pe terenul studiat nu există elemente naturale sau de relief care să prezinte vreo importanţă sau care să condiţioneze în vreun fel organizarea urbanistică.

Asigurarea cu servicii a zonei, în corelare cu zonele vecine

Aria studiata în cadrul PUD-ului este deservită de o gamă bogată de servicii, constând în spaţii comerciale punctuale.
Caracteristici geo- tehnice ale terenului

- conform studiului geotehnic

Echiparea existentă

Gabaritele si traseul reţelelor existente în zonă vor fi precizate in cadrul avizelor eliberate de catre deţinătorii de utilităţi. 

 4.
REGLEMENTĂRI

Se doreşte construirea unui imobil cu funcţiunea de locuire colectivă. Funcţiunea dominantă în zonă este de locuire dezvoltată în special în structura de locuinţe unifamiliale cu regimul de înălţime parter şi local P+1E sau P+M, precum şi locuinţe colective cu regimul de înălţime P+4E.
Se propune construirea unui imobil cu regimul de înălţime P(liber)+4E+Er.

· Clădirea propusă va fi retrasă faţă de limita posterioară a parcelei la 6,00m, iar la strada Muzicescu la o retragere de 7.75m faţă de aliniamentul stradal.

· Pentru un iluminat natural optim pentru construcţia propusă cât şi pentru clădirea P+4E invecinată, se propune o retragere la 14,00m faţă de aliniamentul blocurilor existente P+4E. Retragerea de 14,00m este determinată de înălţimea maximă la cornişă a blocului existent P+4E (înălţimea de la cota terenului la cornişă este de 14,00m).
· Construcţia propusă se va alinia la limita de proprietate dinspre Intrarea Ranetti şi se va retrage la aprox. 9,07m faţă de limita din dreapta (est) – orientativ, parţial alipită la calcan;
· Înălţimea cornişei propuse faţă de CTS (cota terenului sistematizat) va fi de 15,55m (orientativ), înălţimea maximă va fi 19m;
· Construcţia propusă va avea parterul liber. Acesta va conţine accesul în bloc, casa de scară cu lift şi parcarea pentru 30 de locuri.

· În total se propun 26 de apartamente.

· Suprafaţa construită/nivel este de 420,00mp
· Suprafaţa desfăşurată construită = 2357,00mp.

4.1.  OBIECTIVE ŞI MODALITĂŢI DE OPERARE

Soluţia urbanistică a fost elaborată tinându-se seama de următoarele obiective:

· realizarea unei zone rezidenţiale, adaptată contextului urbanistic;

· realizarea unei zone cu funcţiunea de servicii, urmărindu-se varianta optimă care să asigure deservirea grupului ţintă şi corelarea urbanistică cu zona de locuire;

· asigurarea suprafeţelor de teren necesare drumurilor şi aleilor de deservire locală.

4.2.  UTILIZARE FUNCŢIONALĂ

În conformitate cu Conţinutul regulamentului aferent PUG, referitor la zona rezidenţială, se pot stabili următoarele:

Art. 4.2.1.  Zone şi subzone funcţionale:

- terenul studiat va fi subzona de tipul Ll a (subzona rezidentială cu locuinţe înalte, cu mai mult de trei niveluri);

Art. 4.2.2.  Utilizări permise:

· Este permisă construirea de locuinţe colective;

· Este permisă realizarea adăpostului de apărare civilă la subsol.

Art. 4.2.3  Utilizări interzise:

· Este interzisă desfăşurarea activităţilor industriale sau a altor tipuri de activităţi care generează noxe, vibraţii, zgomot, fum, miros;

· Este interzisă amplasarea funcţiunii de depozite de deşeuri;

· Este interzisă desfăşurarea altor funcţiuni incompatibile cu funcţiunea de locuire şi servicii complementare.

4.3. CONDIŢII DE AMPLASARE ŞI CONFORMARE A CONSTRUCŢIILOR

Art. 4.3.1.  Orientarea faţă de punctele cardinale

Parcela este orientată aproximativ pe direcţia nord-sud cu accesul dinspre sud, de pe Str. Musicescu. Clădirea propusă are faţade orientate către cele patru puncte cardinale.

Încăperile de locuit vor avea asigurate durata minimă de însorire de 1½ h la solstiţiul de iarnă conform OG 537.  
4.4. REGULI CU PRIVIRE LA ASIGURAREA ACCESELOR OBLIGATORII

Art. 4.4.1.  Accese carosabile

Calea de acces şi parcare de sub clădire (în zona parterului liber) se va realiza din dale din beton prefabricate. În zona de parcare expusă precipitaţiilor se vor placa dale perforate inierbate. 
Art. 4.4.2.  Accese pietonale

Accesul pietonal se va realiza pe parcela de pe str. Musicescu.
4.5. REGULI CU PRIVIRE LA AMPLASAREA DE PARCAJE, SPATII VERZI SI IMPREJMUIRI

Art. 4.5.1.  Parcaje, garaje şi anexe

· Construcţiile de locuinţe vor dispune de locuri de parcare sau garaje, conform normativelor în vigoare (1,15 locuri de parcare/apartament);

· Este interzisă executarea, în cadrul parcelei pentru clădirile de locuinţe colective, a construcţiilor destinate garajelor individuale;

· Se accepta autorizarea amenajarii parcajelor care lipsesc, pe un alt teren, cu acceptul proprietarului acestuia, teren situat la cel mult 100 m de terenul studiat, conform R.L.U., Alin. 10.4;

· Se recomandă realizarea spaţiilor de parcaje exterioare din dale înierbate;

Art. 4.5.2.  Spaţii verzi

· Este obligatorie amenajarea şi plantarea zonei destinate spaţiului verde, aferentă zonei rezidenţiale;

· Este obligatorie prevederea unei suprafeţe de minim 2mp/locuitor sau a unui procent de minim 10% din suprafata terenului pentru zona verde. 

Art. 4.5.3.  Împrejmuiri

· Imprejmuririle se vor realiza din materiale semi-opace sau transparente, pana la inaltimea de 1,80m, cu soclu opac de maxim 80cm.

· Se interzice executarea împrejmuirilor din panouri prefabricate din beton;

4.6.  REGULI CU PRIVIRE LA FORMA ŞI DIMENSIUNILE CONSTRUCŢIILOR

Art. 4.6.1.  Forma

· Este interzisă realizarea unor construcţii care din punct de vedere formal strică coerenţa zonei;

Art. 4.6.2. Dimensiuni

· Este obligatorie păstrarea dimensiunilor şi gabaritelor la care sunt construite clădirile din jur- blocurile de locuinţe;

Art. 4.6.3.  Înălţimea construcţiilor

Regimul de înalţime general impus construcţiilor este de maxim: P+4E+Er (H max. = 19,00m)
 Art. 4.6.4.  Aspectul exterior al construcţiilor

· Sunt interzise construcţiile pastişe ale unor stiluri de arhitectură nespecifice;

· Sunt interzise imitaţiile de materiale;

· Construcţiile, prin conformare, volumetrie şi aspect exterior, nu va trebui să intre in contradicţie cu aspectul general al zonei şi nu vor deprecia valorile general acceptate ale urbanismului şi arhitecturii;

· Culorile pentru faţade vor fi armonizate, fiind interzise culorile stridente;

Art. 4.6.5.  Procentul de ocupare al terenului

· Zona cu caracter rezidenţial va avea un procent de ocupare al terenului de maxim de 45%.

4.7 ASIGURAREA TEHNICO-EDILITARĂ

4.7.1
Utilităţi

Alimentarea cu apă
În prezent, pe str. Musicescu există o conductă de apă potabilă a oraşului Ø 200mm. Terenul, situat în loc. Timişoara, str. Musicescu nr. 23, la intersecţia acesteia cu str. Intrarea Ranetti, nu este racordat la reţeaua de apă existentă.
Alimentarea cu apă a imobilului propus este posibilă prin înfiinţarea unui branşament, material PEID, Ø 63mm, de lungime aprox. 3,5m, ce se va racorda la conducta de apă existentă de pe str. Musicescu. Aceasta va asigura presiunea şi debitul necesar la consumatorii proiectaţi.

Traseul branşamentului va fi perpendicular pe conducta publică de apă potabilă. Delimitarea dintre branşamentul de apă şi instalaţia interioară se va face în locul din căminul de apometru, unde se va monta un contor de apă rece principal, Dn 30mm. Căminul de branşament se va executa pe terenul din proprietatea beneficiarului, la limita de proprietate.

Bransamentul de apă se va executa perpendicular pe conducta de apă publică. La proiectarea şi executarea conductelor de apă se vor respecta următoarele:

· Normativ pentru proiectarea şi executarea instalaţiilor sanitare I.9-1994

· Normativ pentru verificarea calităţii şi recepţia lucrărilor de construcţii şi instalaţii aferente C 56

· Regulamentul de recepţie a lucrărilor de construcţii şi instalaţii aferente acestora 273/94

· Ordinul nr. 556/1997 al Ministerului Sănătăţii privind Normele de Igienă

· Regulament pentru Protecţia şi Igiena Muncii în Construcţii aprobat cu ordinul MLPAT nr. 9/N/15.03.1993
· Metodele şi tehnologiile stabilite pentru astfel de lucrări, detaliile şi tehnologiile tip pentru lucrări şi categorii de lucrări

· SR 4163/1-95 – Alimentări cu apă. Reţele de distribuţie, prescripţii de proiectare

· SR 4163/2-95 – Alimentări cu apă. Reţele de distribuţie, prescripţii de calcul

· STAS 6054-77 – Teren de fundare. Adâncimi maxime de îngheţ

· STAS 2448/82 – Cămine de vizitare

· STAS 10617/2-84 – Ţevi din polietilenă de înaltă densitate. Dimensiuni:

· SR ISO 3607-95 – Ţevi de polietilenă (PE). Toleranţe la diametrele exterioare şi grosimile de perete

· SR ISO 3663-95 – Ţevi şi fitinguri de polietilenă (PE)

· STAS 2250-73 – Presiuni nominale, presiuni de încărcare

· SR 4163-1,2,3 Alimentări cu apă. Reţele exterioare de distribuţie

· STAS 2550-90 Armături industriale din fontă. Robinete de închidere

Evacuarea apelor uzate menajere şi pluviale
Terenul în cauză nu este racordat la conducta de canalizare stradală.

Pentru evacuarea apelor uzate menajere a corpului de clădire propus, căt şi pentru evacuarea apelor pluviale provenite de pe acoperişul şi platformele betonale din incintă, este necesară proiectarea unor instalaţii interioare de canalizare şi racordarea acestora la conducta de canalizare stradală prin intermediul unui racord de canal, material PVC-KG, D200mm, L=5m, ce va fi proiectat.
Traseul racordului de canal va fi perpendicular pe canalul public stradal.

Căminul de racord se va amplasa pe terenul din proprietatea beneficiarului, la limita de proprietate.

Delimitarea dintre racordul de canal şi instalaţia interioara de canalizare se face în căminul de racord. Căminul de racord va fi proprietatea beneficiarului.

La proiectarea şi executarea conductelor de canalizare se vor respecta următoarele:

· Ordinul nr. 556/1997 al Ministerului Sănătăţii privind Normele de Igienă. Regulament privind Protecţia şi Igiena Muncii în Construcţii aprobat cu ordinul MLPAT nr.9/N/15.03.1993

· P118-99 Normele tehnice de proiectare şi realizare a construţiilor privind protecţia la acţiunea focului

· 22-99 Normativ pentru proiectarea şi executarea conductelor de aducţiune şi a reţelelor de alimentare cu apă şi canalizare a localităţilor.

· SR 8591-1997 Reţele edilitare subterane. Condiţii de amplasare

· STAS 2250-73 Presiuni nominale, presiuni de încercare şi presiuni de lucru maxim admisibile

· STAS 2308-81 Capace şi rame pentru cămine de vizitare

· GP-043/99 Ghid privind proiectarea, execuţia şi exploatarea sistemelor de alimentare cu apă şi canalizare utilizând conducte din PVC, PE-ID

· STAS 3272-80 Grătare cu ramă din fontă pentru guri de scurgere

Alimentarea cu gaze naturale
Se propune alimentarea cu gaze naturale a imobilului proiectat, prin realizarea unui branşament gaze naturale, presiune redusă, material PEID, L=8,5m, montat subteran ce se va racorda la conducta de gaze naturale cu presiune redusă, branşament ce se va realiza până la limita de proprietate.
Postul de reglare-măsurare va fi amplasat în exterior, la limita de proprietate a imobilului, fiind respectate condiţiile impuse de „Normele tehnice pentru proiectarea şi executarea sistemelor de alimentare cu gaze naturale”.

Receptorii de gaze naturale vor fi alimentaţi prin intermediul unei instalaţii interioare de utilizare de joasă presiune ce se va racorda la branşamentul propus.

La proiectarea conductelor de gaze naturale se va ţine cont de următoarele:

· Normele tehnice pentru proiectarea şi executarea sistemelor de alimentare cu gaze naturale

· STAS 8281-88 – Conducte de gaze naturale. Reţele de transport, distribuţie şi instalţii de utilizare

· Prescripţii fundamentale, în scopul stabilirii unor condiţii tehnice unitare de realizarea lucrărilor, utilizând în afara actelor normative amintite

· Metodele şi tehnologiile stabilite pentru astfel de lucrări, detaliile şi tehnologiile tip pentru lucrări şi categorii de lucrări.

Instalaţii de încălzire
Încălzirea se va realiza cu ajutorul centralelor termice murale personale, cu combustibil gazos.

Alimentarea cu energie electrică
Prezentul memoriu are ca obiect propunerea de branşament de instalaţii electrice interioare şi exterioare de distribuţie de joasă tensiune, ce alimentează toate apartamentele din clădirea propusă, instalaţia de iluminat interior de securitate, iluminat exterior şi anexe.

CARACTERISTICI ENERGETICE

Caracteristicile energetice totale estimate şi propuse ale consumatorului la nivelul firidei generale de branşament FB (firidă branşament) sunt următoarele:

Pi=400,00KW;
Cs=0,8;
Pc=320,00KW


Un=3x380V, 50Hz (L1+L2+L3+N+PE)

Puterile consumatorilor vor fi repartizate uniform pe cele trei faze.

RACORDUL LA REŢEAUA DE DISTRIBUŢIE

Alimentarea cu energie electrică va fi soluţionată prin avizul de racordare soluţionat de compania de furnizare a energie electrice din zonă, în baza cererii întocmită de beneficiar.

Deoarece în zonă există LES mt se propune alimentarea obiectivului printr-un transformator capsulat montat la limita incintei PT, ales de putere corespunzatoare pentru puterea propusă.

De la postul trafo PT se va alimenta firida de branşament FB printr-un cablu subteran montat la minim 0,7m adâncime, dimensionat corespunzător pentru puterea propusă.
Din FB se va face distribuţia energiei electrice pentru iluminatul exterior şi interior cât şi la tabloul de distribuţie al fiecărui apartament.

Firida de branşament FB va conţine partea de protecţie şi măsura pentru întreaga incintă.

La borna de pământare a FB se va racorda cu conductor MYf 70 mmp priza de pământ locală, având R ≤ 4ohm.

Punctul de racord al instalaţiei electrice, a clădirii propuse, la reţeaua publică de distribuţie este la bornele de ieşire de după contorul general în FB.

DISTRIBUŢIA ENERGIEI ELECTRICE

Firida de branşament FB va conţine contorul general de măsurare a energiei electrice şi siguranţe fuzibile tip MPR pentru fiecare circuit de alimentare a apartamentelor, a circuitului de alimentare iluminat interior de securitate, iluminat exterior şi a circuitelor anexe.

Circuitul iluminat exterior care este alimentat din FB va alimenta întregul iluminat exterior al incintei, cu posibilitate de cuplare/decuplare manuală printr-un întrerupător general sau automat printr-un senzor de lumină.
Tot din FB se vor alimenta şi circuitele anexe (centrală termică, cabină portar, pompe şi senzori supraplin din canalele pluviale etc.) prin cabluri tip CYY (dimensionate corespunzător) şi protejate prin siguranţe sau întrerupătoare automate. Se vor respecta toate normele în vigoare referitor la branşarea şi distribuţia energiei electrice.

Telecomunicaţii
La cererea beneficiarului construcţia va fi racordată la instalaţiile de telecomunicaţii ale operatorilor din zonă.

În proiectare şi execuţie se respectă prevederile tuturor normativelor şi normelor în vigoare. 

5. INDICI URBANISTICI

	
	Situaţia existentă
	Situaţia propusă

	Terenul studiat
	943
	943

	Circulaţii pietonale, auto si parcaje


	0
	max. 45%
	max. 424,35 mp

	Spaţii verzi


	0
	max.10%
	min.    94,30 mp

	Suprafata construita


	60,42
	max. 45%
	max. 424,35 mp


Existent:

S teren = 943 mp

Sc = 60,42 mp

Sd = 60,42 mp

POT = 6,40%
CUT = 0,064
Propunere:

St = 943mp

Sc = 420mp

Sd = 2357mp

S verde = 233mp

POT = 44,53%

CUT = 2,5
POT = max. 45%

CUT = max. 2,6

Regimul de inaltime: P+4E+Er
Hmax = 19,00m
4. CONCLUZII

Soluţia urbanistică adoptată se înscrie în prevederile Planului Urbanistic General al Municipiului Timişoara.

Din analiza globală a situaţiei urbanistice existente şi a propunerilor de dezvoltare a zonei se desprind următoarele concluzii:

· noua funcţiune propusă a aparut ca urmare a dezvoltării zonei şi a cererii existente pe piaţa;

· situaţia actuală care începe să se contureze susţine ipoteza dezvoltării zonei cu funcţiune predominant rezidenţială.

Certificatele de urbanism care vor fi eliberate vor cuprinde elementele obligatorii din Regulamentul Local de Urbanism. 

Se recomandă centralizarea informaţiilor referitoare la operaţiile ce vor urma avizării PUD- ului şi introducerea lor în baza de date existentă, în scopul corelării şi menţinerii la zi a situaţiei. 









Întocmit,








    arh. Eugen   FILIP







